ΚΟΙΝΩΦΕΛΗΣ ΕΠΙΧΕΙΡΗΣΗ

ΔΗΜΟΥ ΜΟΣΧΑΤΟΥ-ΤΑΥΡΟΥ

#### Μοσχάτο 31/05/2018

**ΕΚΘΕΣΗ ΠΕΠΡΑΓΜΕΝΩΝ (ΔΙΑΧΕΙΡΙΣΗΣ) ΧΡΗΣΗΣ 2017**

(23η Διαχειριστική περίοδος 1/1 - 31/12/2017

Προς το Δημοτικό Συμβούλιο του Δήμου Μοσχάτου-Ταύρου

Κυρίες και Κύριοι,

Ευχαρίστως παρέχουμε τις παρακάτω πληροφορίες και επεξηγήσεις με την παρούσα «Έκθεση Πεπραγμένων», που προβλέπεται άλλωστε και από το αρθ 260 του Ν.3463/2006, ώστε να σχηματίσετε πλήρη εικόνα τόσο για την εξέλιξη των εργασιών όσο και την οικονομική θέση της δημοτικής επιχείρησης με την επωνυμία «ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΜΟΣΧΑΤΟΥ-ΤΑΥΡΟΥ», κατά τη λήξη της εικοστής (23ης) διαχειριστικής περιόδου (1/1 - 31/12/2017).

Η επιχείρηση στην διάρκεια του έτους λειτούργησε σε ότι αφορά την χρηματοδότησης της από τον Δήμο με βάση τα προβλεπόμενα στο αρθ 259 του Ν 3463/06 όπως αυτός τροποποιήθηκε με το άρθρο 10 του Ν 4071/12 και με την οποία της κατεβλήθησαν συνολικά 199.992 ευρώ έναντι προβλεπόμενου ποσού 200.000 ευρώ

**1. Τηρούμενα βιβλία.**

Η επιχείρηση τηρεί πλήρη λογιστικά βιβλία ( Γ΄ Κατηγορίας) συμμορφούμενη με τα ΕΛΠ ( Ν 4308/14) οπότε πέραν των άλλων, το αποτέλεσμα της κάθε χρήσης προσδιορίζεται λογιστικά.

**2. Τομείς δραστηριοτήτων (σύντομη αναφορά-περιγραφή).**

Στη διαχειριστική αυτή περίοδο (1/1-31/12/17) η επιχείρηση ανέπτυξε κυρίως τις εξής δραστηριότητες:

**α) Κινηματογράφοι «ΣΙΝΕ ΚΗΠΟΣ» και ΣΙΝΕ ΜΑΣΚΩΤ**

Πρόκειται για το Δημοτικό θερινό Κινηματογράφο «Σινέ Κήπος»(κοινοτικού διαμερίσματος Μοσχάτου ), που για εικοστό τριτο έτος η λειτουργία του αναλήφθηκε εξ’ ολοκλήρου από την επιχείρηση, καθώς και η αντίστοιχη λειτουργία του Σινέ Μασκωτ (κοινοτικού διαμερίσματος Ταύρου) η οποία περιέχεται στα πολιτιστικά δρώμενα στον ΚΑΕ 81 .

Για την εκτίμηση του φετινού αρνητικού αποτελέσματος στον αριθμό των εισιτηρίων με μείωση 23% παρουσιάστηκε θετικό λογιστικό αποτέλεσμα ( 4.449 ευρώ) θα πρέπει να συνεκτιμηθούν ιδιαίτερα οι ακόλουθοι παράγοντες:

1. Σε σχέση με το 2016 μειώθηκε ο αριθμός των εισιτηρίων κατά 23 % στον Κήπο και κατά 20% στη Μασκώτ, αλλά υπήρξε διαφοροποίηση τιμών σε ευπαθείς οικονομικά ομάδες (Ανέργους-Αμεα-ΚΑΠΗ ), που ο αριθμός ήταν στο 33 % του συνόλου των εισιτηρίων

2. Σε ότι αφορά τη ΜΑΣΚΩΤ υπάρχει και το μειονέκτημα του μικρού σχετικά χρόνου λειτουργίας ως κινηματογράφου, επειδή στον χώρο εκτελούνται άλλες δράσεις του Δήμου (Διαδημοτικό Θέατρο, Μαθητικό Φεστιβάλ).

3. Υπήρξε ένα δυσμενές κινηματογραφικό κλίμα το οποίο επηρεάστηκε έντονα από τις καιρικές συνθήκες, ενώ εξακολουθεί να υπάρχει και ο έντονος ανταγωνισμός στο θέμα με το ίδρυμα Νιάρχου, ασχέτως αν εκείνο δεν προβάλει ταινίες Α προβολής.

4.Υπάρχει εκκρεμότητα ανεπίδεκτης είσπραξης εισιτηρίων ΚΑΠΗ.

**β) Επιχορηγούμενα προγράμματα**

Η επιχείρηση και κατά τη χρήση αυτή υποστήριξε με επιτυχία επιχορηγούμενα προγράμματα (Κ.Δ.Α.Π-Μ.Ε.Α.). Από τα προγράμματα αυτά, λόγω της φύσης τους, δεν προκύπτει ευνοϊκό οικονομικό αποτέλεσμα για την επιχείρηση, πλην όμως με την ανάληψή των δράσεων αυτών δίνεται η δυνατότητα κοινωνικών παροχών σε σημαντικό αριθμό δημοτών μας και όχι μόνον.

Επίσης, ένας λόγος που επηρεάζει τα οικονομικά αποτελέσματα είναι και η μείωση της, ανά ωφελούμενο, χρηματοδότησης από την ΕΕΤΑΑ.

**γ) Προγράμματα ΟΑΕΔ**

Η επιχείρηση από τον Νοέμβριο διάθεσε 5 ανέργους εργαζομένους για τις ανάγκες τεχνικών εργασιών του Δήμου χρησιμοποιώντας το ανάλογο πρόγραμμα του ΟΑΕΔ, για τους ευρισκόμενους πλησίον της σύνταξης, δηλαδή καλύπτει αφ’ ενός ο Δήμος ανάγκες προσωπικού αλλά ταυτόχρονα, επιτελείται και κοινωνικό έργο. Συνεχίζει να απασχολεί 1 εργαζόμενη ΑΜΕΑ που βρίσκεται σε υπηρεσίες του Δήμου, ενώ μετέτρεψε τις συμβάσεις 2 υπαλλήλων ΑΜΕΑ σε αορίστου χρόνου.

**δ) Πάρκο Kκυκλοφοριακής** **Αγωγής**

Λειτούργησε σε όλη τη χρονιά με άριστα αποτελέσματα από πλευράς παρουσίας μαθητών, αφού ο αριθμός των επισκεπτών - μαθητών του Δήμου μας αλλά και λοιπών Δήμων (3.000 περίπου ανά σχολική περίοδο) είναι μεγάλος ,αλλά και στην εν γένει λειτουργία του χώρου του Πάρκου ενόπλων Δυνάμεων στον Ταύρο.

Το λογιστικό οικονομικό κόστος εξυπηρετήθηκε σχεδόν εξ ολοκλήρου από τις εισπράξεις επισκεπτών μαθητών (εκτός Δήμου), ενώ άφησε και λογιστικό όφελος .

Το πάρκο έχει πλέον αναγνωρισημότητα και το επισκέπτονται αρκετά σχολεία εκτός Δήμου αλλά και ειδικά σχολεία (πχ κωφαλάλων) χωρίς εισιτήριο. Εξυπηρετείται από υπάλληλο τεχνικό του Δήμου και εθελοντή που τυχαίνει να είναι και μέλλος του ΔΣ της επιχείρησης.

**ε)** Η δράση **Κοινόχρηστων ποδηλάτων**

Λειτούργησε όχι σε ολόκληρη τη χρονιά και είναι ένα σύστημα **δύσκολο** στη νοοτροπία των πολιτών πλην όμως πιστεύεται ότι θα βοηθήσει τους κατοίκους άλλα και επισκέπτες του Δήμου και για τον λόγο αυτό συνεχίζεται και την επόμενη χρονιά παρόλο το οικονομικό κόστος (λόγω βανδαλισμών) σε μια προσπάθεια καθιέρωσης στην συνείδηση του κόσμου και εν όψει μάλιστα του ευρύτερου ποδηλατικού σχεδιασμού στην περιοχή μας, γενικά όμως υπάρχει προβληματισμός για το πρόγραμμα (λογιστική ζημιά 7942 ευρω).

**ζ) Λοιπές δραστηριότητες**

Υπήρξαν και λοιπές δραστηριότητες, όπως: Πολιτιστικές - Καρναβάλι 2017 με την συμμετοχή στις σχολικές κατά βάση εκδηλώσεις - Διαδημοτικό Θεατρικό, εκδηλώσεις εορτών και «Σεμινάρια καλλιτεχνικής φωτογραφίας»

**3. Διοίκηση της επιχείρησης**

Η γενική διεύθυνση της επιχείρησης ασκείται από τον πρόεδρο του Δ.Σ. κ. Παναγιώτη Χατζηαντωνίου , με την εποπτεία και τον έλεγχο του Διοικητικού Συμβουλίου, όπως ορίσθηκε με την απόφαση 183/25-09-2014 του Δημοτικού Συμβουλίου σε αντικατάσταση του ορισθέντος με την απόφαση 264/26-10-2012 του ιδίου.

**4. Ελεγκτές**

Η επιχείρηση ελέγχεται από δύο ορκωτούς ελεγκτές,(απόφαση Δημ συμβ 25/26-2-2018 )τους κ.κ. Δημήτρη Παππα και Τσαμπαζη Νικόλαο (αναμένεται η υποβολή σχετικής έκθεσης ελέγχου στο Δημοτικό Συμβούλιο που αφορά τη χρήση 2017) καθόσον ήδη έχει ολοκληρωθεί ο σχετικός έλεγχος.

**5. Οικονομική κατάσταση την 31/12/2017**

Η οικονομική κατάσταση στις 31/12/2017 απεικονίζεται στον επισυναπτόμενο στην παρούσα έκθεση ισολογισμό για τον οποίο δίνουμε τις ακόλουθες πληροφορίες και επεξηγήσεις αφού έγινε χρήση των Ελληνικών Λογιστικών προτύπων (Ν 4208/16)





1. **Αποτελέσματα χρήσης**

**α)** Το αποτέλεσμα και της παρούσας χρήσεως ήταν θετικό προ φόρων ( 21.748,95 € ) και τα αναλυτικά ανά τμήμα και δράση αυτό προήρθε ως ο παρακάτω πίνακας



**7. Προϋπολογισμός**

Το αποτέλεσμα της χρήσης (απολογιστικά), πέραν των αναμενόμενων επιμέρους αποκλίσεων, δεν είναι δυνατόν να προσεγγίζει αυτό που συνολικά είχε προϋπολογιστεί, υπήρξε δε εκτέλεση κατά 70% του αρχικού και των τροποποιήσεων (πληρωθείσες δαπάνες)

Θεωρώντας ότι η παρούσα έκθεση, μαζί με τους επισυναπτόμενους αναλυτικούς πίνακες, θα βοηθήσει στη διαμόρφωση μιας σαφούς εικόνας για την οικονομική κατάσταση, την περιουσιακή διάρθρωση και του οικονομικού αποτελέσματος της επιχείρησης, την υποβάλλουμε στο Δημοτικό Συμβούλιο μαζί με τις οικονομικές καταστάσεις τέλους χρήσης (Ισολογισμός και Αποτελέσματα Χρήσης-προσάρτημα κλπ) και παρακαλούμε για την έγκρισή τους.

Με τιμή

###### ΤΟ ΔΙΟΙΚΗΤΙΚΟ ΣΥΜΒΟΥΛΙΟ

###### Ο ΠΡΟΕΔΡΟΣ O ΑΝΤΙΠΡΟΕΔΡΟΣ

Παναγιώτης Χατζηαντωνίου Ευστράτιος Κυριακόπουλος

ΤΑ ΜΕΛΗ

Χατζηαντωνίου Παναγιώτης

Κυριακόπουλος Ευστράτιος

Μελιστας Αθανάσιος

Δημητρίου Αριστείδης

Μανταδάκης Ανδρεας

Τρούλος Γεώργιος

Μπαλάσου Ελεάνα

Επισυνάπτονται:

«Ισολογισμός», «Κατάσταση Αποτελεσμάτων Χρήσης», «Κατάσταση χρηματικών Ροών», «Κατάσταση μεταβολών καθαρής θέσης», «προσάρτημα, «Έκθεση Ορκωτών Ελεγκτών».